איתי הרמן בשבוע הספר העברי, 2021
איתי הרמן באירוע "שבתרבות" ברמת גן עם אסף ליברמן
**איתי הרמן** (נולד ב-14 באפריל 1971) הוא איש בידור וטלוויזיה, מעצב משחקים וחידונאי ישראלי. ידוע כ"**צ'ייסר**" מהשעשועון "המרדף".

ביוגרפיה
--------

הרמן נולד ב-14 באפריל 1971 ברמת השרון לסוזנה, מורה לפסנתר, וליצחק, הנדסאי אזרח עובד צה"ל.

בוגר תיכון אלון במגמת מוזיקה.

ב-1989 התגייס לצה"ל ושירת כמש"ק מודיעין שדה. ב-1994 החל את לימודיו לתואר ראשון במדעי המדינה וכלכלה באוניברסיטת תל אביב, וסיים את לימודיו ב-1998.

קריירה
------

את עבודתו בטלוויזיה החל בשנת 1995, ככותב חידות ל"גלגל המזל", עד שנת 2000. בנוסף שימש ככותב ועורך בתוכנית הטלוויזיה "ששטוס" בערוץ הילדים, שם גם גילם את דמות "השופט" עד שנת 2005.

בהמשך, כתב וערך בשעשועונים ובהם "מלך הטריוויה" בין השנים 1996–1999 בערוץ 3, "מי רוצה להיות מיליונר" (1999-2006), ובעונה הראשונה של "מונית הכסף", "1 נגד 100" (2007-2011), ו"אל תפיל את המיליון" (2009–2011).

הרמן יצר וכתב משחקים עבור התוכניות "הראשון בבידור" עם דודו טופז (1996–2000) ו"האח הגדול".

ב-2009 היה שותף בצוות הפיתוח של "לעוף על המיליון" ושימש כעורך השאלות של התוכנית בשנים 2015–2017.

במאי 2017 החל להשתתף באופן קבוע בשעשועון "המרדף" בערוץ כאן 11, על תקן "הצ'ייסר". בעונה השלישית הצטרפה אליו מיכל שרון כצ'ייסרית נוספת.

ב-2018 החל להגיש בגלי צה"ל תוכנית שבועית בשם "גילוי דעת", יחד עם ענבל גזית.

ב-2019 הוציא ספר חידות בשם "הטריוויה של הרמן". הספר כולל מעל לאלף שאלות בנושאים שונים.

בחנוכה 2019 החל להנחות את תוכנית הטלוויזיה החדשה "משחקי המוח", יחד עם מירב פלדמן. התוכנית משודרת כעת ב"כאן חינוכית".

ב-2020 החל לשמש כפרזנטור בהסתדרות הכללית.

בחנוכה 2022 הנחה את חידון התנ"ך למבוגרים.

בשנת 2024 השיק ספר נוסף בשם "מי יכול לנצח את הרמן?".

### עיצוב משחקים

הרמן היה חבר בצוות ההקמה שהוקם בחברת מארס לערוצי המשחקים הדיגיטליים של חברת "ערוצי זהב" (לימים - HOT) ו-yes. במסגרת זו הקים ויצר את ערוץ המשחקים "גוגו" וערוצים נוספים כ"גוגו קלאב" (משחקי מולטיפלייר), Ego Games (משחקי מזל), ערוץ ההיגיון, וערוצי משחקים ייעודיים למותגי הטלוויזיה הופ, ערוץ הילדים, ג'טיקס, וניקלודיאון (Nick School). בהמשך יצר את הגרסה הדיגיטלית הרשמית הראשונה של טאקי בשיתוף עם משחקי שפיר.

הוא כיהן כסמנכ"ל תוכן ויועץ תוכן בחברת מארס (חברה-בת של ענני תקשורת וויאקום ישראל), ובמסגרת זו יצר אפליקציות ומשחקים עבור סדרות הטלוויזיה "החממה", צ'מפיונסניק, "ספוג מאסטר", שהושקה בהצלחה בבריטניה והונגריה, ו-mtvMASTER שהושקה גם בערוץ MTV בדרום אפריקה.

במרץ 2018 החל לכתוב מדור שבועי בשם "מוח מסוכן" במוסף "7 ימים" של העיתון "ידיעות אחרונות".

בשנת 2012 זכה יחד עם שותפיו עודד קרמר ודני קרפל במקום הראשון בתחרות formagination של גלובס וארמוזה פורמאטס עם השעשועון CATCH, שנמכר בעשר מדינות שונות, בהן ארצות הברית, צרפת, סין, תאילנד, ספרד ופורטוגל.

ב-2016 היה שותף בחברת ריאליטי גיימז שהקימה את מתחם חדרי הבריחה בנס ציונה. הרמן גם היה שותף ביצירה של מטמון יום העצמאות של עיריית תל אביב – "לפיכך התכנסנו" (2016), אוטובוס הבריחה של גוגל (2017), והקווסט של מוזיאון ראשון לציון (2017).

שעשועון הרחוב DO ME A FAVOUR שפיתח עם עודד קרמר עבור חברת TELEFE הארגנטינאית שודר בברזיל, בארגנטינה ובתאילנד (מעל 100 פרקים).

### "הטריוויה של הרמן"

בשנת 2019 הוציא הרמן את הספר "הטריוויה של הרמן" בהוצאת אגם, הכולל כ-1,200 חידות טריוויה. הספר מחולק לכ-56 סוגי חידות, שמחולקים לפסקי זמן ולחידונים. חלק מסוגי החידונים הם: חידון בית ספר, חידון דגל, חידון הכנסת, חידון קופים, חידון ירושלים, חידון שנות השמונים ועוד; פסקי הזמן כוללים בין היתר: פסק זמן חיות, פסק זמן סמלים, פסק זמן ראשי ממשלה ועוד.

**"המרדף"**

איתי הרמן הוא "הצ'ייסר" בעל שיא התשובות הגבוה ביותר בסבב שאלות גמר, בפרק 36 בעונה 4 איתי ענה נכון על 29 שאלות ובכך שבר את השיא העולמי.

חיים אישיים
-----------

הרמן גר בתל אביב, נשוי לדנה ואב לשני ילדים.

הרמן הוא מרצה, מנחה ויועץ בתחום המשחקולוגיה.

קישורים חיצוניים
----------------

* 

* אתר האינטרנט הרשמי של איתי הרמן
* איתי הרמן, ברשת החברתית פייסבוק

* איתי הרמן, ברשת החברתית אקס (טוויטר)

* איתי הרמן, ברשת החברתית אינסטגרם

* איתי הרמן, במיזם "אישים" לתיעוד היצירה הישראלית

* איתי הרמן, במסד הנתונים הקולנועיים IMDb (באנגלית)
* איתי הרמן, באתר נברו
* איתי הרמן עוזב את "ענני תקשורת", באתר וואלה!‏, 6 במרץ 2013
* אתר למנויים בלבד  אלון הדר, האיש שידע יותר מדי, באתר "ידיעות אחרונות", 27 ביוני 2017
* עמית קלינג, ‏השולף המהיר על המרקע: איתי "הצ'ייסר" הרמן הוא המסי של השעשועונים, באתר "Time Out ישראל", 18 באוקטובר 2017
* אתר למנויים בלבד שי פוגלמן, איתי הרמן, באתר הארץ, 1 בפברואר 2018
* דפנה ארד, איתי הרמן (הצ'ייסר) מגלה למה כל כך מעט נשים מעזות להתמודד מולו, באתר Xnet‏, 15 במאי 2018
* איתי הרמן "הצ'ייסר": "בימים שאני לא לוקח ריטלין אני תמיד מאבד דברים חשובים", בפודקאסט "מה קורה כאן", באתר כאן- תאגיד השידור הישראלי, 27 בדצמבר 2018
* קטע קול איתי הרמן רודף אחרי הידע, בפודקאסט "גיקונומי", 16 באפריל 2018
* אילן לוקאץ', ‏"אני מקבל את השאלות הקשות יותר", באתר ‏מאקו‏, 3 בספטמבר 2018
* עידו סולומון, ‏בתוך מוחו של הצ'ייסר, באתר ‏מאקו‏, 14 ביוני 2019
* רחלי מלק-בודה, ‏נער החידות מרמת השרון, בעיתון מקור ראשון, 20 ביוני 2019
* אלישבע זינגר, לא טריוויאלי, באתר ערוץ 7, 26 בדצמבר 2019
* שיר זיו, "אני נכשל כל הזמן, מתעצבן על עצמי ומתחקר את זה", באתר ישראל היום, 30 בינואר 2020
* איתי הרמן הפך מילד עם הפרעות קשב וריכוז לצ'ייסר שיודע הכל, ערוץ כאן ביוטיוב
* ראיון עם איתי הרמן לאתר לימודים בישראל
* קיץ ברבנר, ‏"בחרדות יותר מהצופים": הצ'ייסר איתי הרמן חושף את הסודות והחולשות, באתר מעריב אונליין, 1 במרץ 2023

הערות שוליים
------------

1. ↑  כדי לזכור משהו, מספיקים דימוי והשוואה למשהו אחר באתר פייסבוק
2. ↑  *המרדף 🏃‍♂ | The chase - עונה 4 - פרק 36 🔥 - 28.03.2020*, נבדק ב-2021-11-26

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421015405171
* VIAF: 6271156677164533770003
* WorldCat (עם VIAF): 6271156677164533770003

 |